KULTUUR | schoonies
Gedink kultuur is nét vir die sogenaamde bleeksiele bedoel? Jy maak ŉ fout, sportgeesdriftige, want in sy breedste definisie sluit kultuur alle menslike bedrywighede in, dus ook ons sport en ontspanning. Daar is wel dié kultuurvertakkinge wat eerder op die mens se kuns- en geestesgoedere ingestel is en wat party puriste as HOËRE KULTUUR met hoofletters bestempel.
Hoërskool Schoonspruit maak voorsiening vir die ontwikkeling van die volledige mens en dus sal die gewone én hoëre kultuurmiertjies hier iets na sy of haar smaak vind om te doen.
Die bedrewe redenaars en flinke praters kry geleentheid om hul oorredingsvermoë in te span tydens talle redenaarskompetisies (intern by die skool, interskools in die KOSH-gebied en tydens die ATKV-kompetisies). Debat bied aan diegene wat hul woord flink kan spreek in Engels, die geleentheid tot talle kompetisies op interne en eksterne vlak. Wanneer die tyd dit toelaat, word ope gespreksaande ook aangebied.
In die skoolkoor kan die nootvasstes hul stemme laat hoor en kry hul ook geleentheid tot deelname aan koorfeeste. As uitvloeisel van die VCSV, is daar ŉ sanggroep wat Maandagoggende die leiding neem met die geestelike sang tydens saalopeninge.
Elke tweede jaar is daar die alombekende SHS-revue en menige oudleerder dink met verlange terug aan die lekker revuedae toe harde oefening en toewyding gesorg het vir ŉ skouspel van kleur, klank en beweging wat almal aan die praat gehad het. Tydens die alternatiewe jare word ŉ variété-vertoning aangebied met ŉ kombinasie van koorwerk en soliste. Ons het selfs ŉ klankdigte kamer waar leerders met eie orkeste (bands) die tromme en elektriese kitare kan laat dreun!
Die Miernes bied aan leerders met joernalistieke vaardighede die kans om hul talente te ontwikkel, terwyl die Inter Act-groep onder leiding van die Rotariërs aan leerders die opsie bied om by belangrike kwessies in die gemeenskap betrokke te raak. Die VCSV-groep ontwikkel weer die geestelike welsyn van die leerders.
Op die ontspanningsfront word daar in die tweede helfte van die jaar ŉ pretdag gehou en natuurlik is die kwartaallikse sokkies heerlike ontspanning waartydens gesokkie word dat die biesies bewe!
Watter vertakking van kultuur jy ook al aanhang, SHS bied vir jou een of meer aktiwiteite wat in jou smaak sal val en jou talent op ŉ breë front sal ontwikkel.
ABBA: Almal Betrokke By Almal!
Schoonies reik uit na mekaar deur middel van ŉ uitreikingsaksie genaamd ABBA, wat staan vir Almal Betrokke By Almal. ABBA beteken egter ook om iemand te dra. Deur dus betrokke te wees by iemand, dra ons mekaar deur die moeilike tye.
Die ABBA-uitreikaksie vind daagliks plaas deur interaksie met mekaar; soms het iemand net ŉ drukkie nodig en soms ŉ oor om te luister; soms is ons eie kennis en menswees alleen nie genoeg nie en kry ons ŉ professionele persoon om behulpsaam te wees. Schoonies gee om vir mekaar!
Van toe af het Jesus begin om te preek en te sê: Bekeer julle, want die koninkryk van die hemele het naby gekom. En terwyl Jesus langs die see van Galiléa loop, sien Hy twee broers, Simon wat genoem word Petrus, en Andréas, sy broer, besig om ‘n net in die see uit te gooi; want hulle was vissers. En Hy sê vir hulle: Kom agter My aan, en Ek sal julle vissers van mense maak. En hulle het dadelik die nette laat staan en Hom gevolg. Mattheüs 4:17 − 20
Elke Donderdag gedurende pouse kom die Schoonies bymekaar om die Here te aanbid. Almal is welkom om saam te kom bid en die Here met blydskap te dien.
Enkele briewe wat deur leerders geskryf is:
Dienslewering ( VCSV )
Die CSV het weekliks ŉ byeenkoms waartydens Bybelstudie, lofprysing en aanbidding gedoen word. Dikwels tree motiveringsprekers tydens só ŉ byeenkoms op.
Die Jesus-week word jaarliks deur die CSV van stapel gestuur. Gedurende hierdie week is daar jeugleiers van verskillende kerke wat na leerders op verskillende maniere uitreik. Die CSV self reik ook na ander uit.
Die sanggroep wat gereeld Maandagoggende die sang in die saal lei, is ook ŉ verlengstuk van die CSV. Hulle besoek onder andere die plaaslike ouetehuis en bemoedig siekes en oues van dae
2017 was 'n uitstekende jaar vir Schoonspruitse blaasorkes. Verskeie suksesvolle optredes is uitgevoer. By die Interhet ons die voorreg gehad om saam met Zephros die Volkslied te speel. Dit was 'n belewenis om die hele stadium te begelei.
By die FNB Classic Clash het die orkes ook vir 'n pragtige optrede gesorg.
Die hoogtepunt van die jaar was die Eisteddfod kompetisie waar die orkes A+
Die optredes Maandae in die saal het al soos 'n tradisie geword en al die leerlinge sien uit om saam met die orkes die skoollied te sing. Ons sien baie uit na die nuwe jaar en glo dat die orkes net van sterkte tot sterkte sal groei!
Schoonspruit was gelukkig om die jaar met 'n oorweldigende 50 lede in die Sêr te kon spog. Maandae in die saal was die Sêr verantwoordelik om die voorsang te lei en die verbetering in die saalsang was baie opvallend.
Tydens die kultuuraand het die groep opgetree en die mense vasgepen gehou. By die opedag van die graad 8's, kon die nuwe leerders 'n voorsmaak kry van die puik kultuuraktiwiteite wat vir hulle wag.
As jy boonop hou van dans terwyl jy sing, MOET jy ŉ oudisie kom aflê vir die revue. Die kombinasie van vrolike sang en prettige danspassies wat tot ŉ skouspel van kleur, klank en beweging gevoer word, is ŉ tradisie wat oor die afgelope 19 jaar gevestig geraak het by SHS en menige oud-leerder dink met verlange terug aan hul lekker revuedae.
’n Variété-vertoning vind plaas gedurende die jare wanneer daar nie revue is nie (dus elke tweede jaar). Daar word op ’n kombinasie van soliste en die koor gekonsentreer. Ek hoor ook ŉ voëltjie fluit dat daar weer ŉ toneelopvoering vir volgende jaar in die pyplyn is.
Was jy al ŉ wenner?
Is jy ŉ wenner?
Dan is Hoërskool Schoonspruit vir jou!
Schoonspruiters hét die WEN-GEES!
SHS-leerders sit bankvas in sonskyn of reën – niks of niemand kan ons gees blus nie, want “die gees” is ons lus en ons lewe!
By ŉ SHS-sokkie doen ons wat die naam sê: Sokkie! Jy is nie ŉ verlepte muurblommetjie nie, almal reik na almal uit en daarom is ons gees soos dit hoort.
ŉ Wenresep vir MENSWEES is Schoonspruit, want ons sien om na alle fasette van MENSWEES!
Die bedrewe redenaars en flinke praters kry geleentheid om hul oorredingsvermoë in te span tydens talle redenaarskom-petisies (intern by die skool, interskools in die KOSH-gebied en tydens die ATKV-kompetisies).
BE A MAN OF YOUR WORD!!
At public Speaking we teach self-confidence to speak in front of many and we inspire and convince others of our opinion.
Public Speaking teaches you valuable skills that can be taken with you for the rest of your life!
1. Chanelle Pienaar
2. Chanelle Hug
3. Rhodè van Staden
1. Anroeschka Kleyn
2. Rulize van Niekerk
3. Rigardt Hug
Om akteur te wees beteken dat jy weet wie jy is en dat jy bereid is om jouself en jou ervaring ten volle te deel deur met emosie en passie in die oomblik te lewe!
As jy op die ouderdom van 13 - 17 weet jou passie, talente en drome is om toneel te speel, jouself kan inleef in 'n kreatiewe, fiktiewe wêreld, dan is jy van die gelukkiges, want Schoonies bied jou ruimte om daardie passie, talente en drome verder te ontdek en te ontgin.
Hoe gouer jy die groter prentjie en jou eie potensiaal in die veilige omgewing van jou skool, kan ontdek, hoe beter salj y die kreatiewe uitdagings van die lewe kan hanteer.
Toneelspel word ondersoek om die akteur in leerders wakker te maak en te ontgin. In Schoonie-toneel word leerders die ware dissipline en fokus in toneelspel geleer en ook wat dit beteken om regtig jou siel bloot te stel
Kom leef jou passie, talente en drome uit en word deel van SCHOONIE-TONEEL